Minecraft

缩略图
缩略图
缩略图
缩略图
Minecraft（我个世界）是一款沙盒游戏，頂早是瑞典游戏设计师馬庫斯·阿列克謝·泊松（別名Notch）一家頭開發个，後末來由2009年成立个瑞典公司Mojang開發咾发行。孛相个人好勒一個隨機生成个3D世界里頭，以帶材質貼圖个立方體爲基礎來孛相遊戲。遊戲裏向另外个特色包括探索世界、採集資源、合成物品同生存冒險等。游戏有多种模式，生存模式裏向玩家必须维持生命并采集资源来打造自家个世界；创造模式裏向玩家有得无限个资源，還好飛，大多數玩家會使用箇個模式來造大型建築；冒险模式裏向玩家好勒其他玩家定制个地图裏向孛相。游戏个Java版以其强大个第三方拓展模组（mod）而出名，它家可为游戏添加各种新个物件、角色同功能。

游戏PC平台（目前稱為Java平台）个Alpha版本勒2010年6月30号公開發佈，經逐步更新後正式版本於2011年11月18日發佈，目前版本已達1.16.1(20w30a)。Android版同iOS版分别勒2011年10月7号同11月17号發售。2012年5月9号，Mojang透過Xbox Live Arcade向Xbox 360用戶發售，而2013年12月17号同2014年9月4号，亦先後登錄PlayStation 3、PlayStation 4平台，緊接著同年9月5日發佈Xbox One版本，Playstation Vita版本亦於2014年10月14号起開售。同年10月10号，Windows Phone版本亦開始銷售。2015年12月17号发售Wii U版本。所有版本个Minecraft都將享受定期更新。游戏个主机版与4J Studios合作开发。

《我个世界》获得业界个一致好评，赢得众多奖项和荣誉。2014年9月，微软公司宣布以25亿美金收购Mojang同游戏个知识产权，收购于两个月后完成。2016年5月，网易宣布代理《我个世界》中国版，2017年8月开启公测。

2019年5月，《我个世界》勒各平台上總销量超过1億7600萬，打破《俄羅斯方塊》个1億7000萬總销量使其成为有史以來最暢銷的電子遊戲。

 參見 
  Herobrine，Minecraft游戏社区里向个都市傳說。
  Mojang Studios，Minecraft个开发商。
 《Minecraft Dungeons》，Minecraft个衍生游戏，动作角色扮演地牢类，用个是虚幻引擎4。
 《Minecraft Legends》，Minecraft个衍生游戏，即时动作战略类，用个是帮基岩版一样个基岩引擎。
 《迷你工艺》，2D俯空游戏，同样由原作者开发。
 《泰拉瑞亚》，2D沙盒游戏，灵感来自Minecraft。
 《迷你世界》，深圳迷你玩公司做个3D沙盒游戏，帮Minecraft像到畀人认为抄袭。

 参考资料 

Category:2011年电子游戏